CELEX: 62006CA0511
Language: fi
Date: 2009-07-09 00:00:00
Title: Asia C-511/06 P: Yhteisöjen tuomioistuimen tuomio (ensimmäinen jaosto) 9.7.2009 — Archer Daniels Midland Co. v. Euroopan yhteisöjen komissio (Muutoksenhaku — Kilpailu — Kartellit tai muut yhteisjärjestelyt — Sitruunahappokartelli — Sakon suuruuden määrittäminen — Kartellin johtajan rooli — Puolustautumisoikeudet — Kolmannessa maassa käydyssä menettelyssä saadut todisteet — Merkityksellisten markkinoiden määrittely — Lieventävät olosuhteet)

29.8.2009   
            
            
               FI
            
            
               Euroopan unionin virallinen lehti
            
            
               C 205/2
            
         Yhteisöjen tuomioistuimen tuomio (ensimmäinen jaosto) 9.7.2009 — Archer Daniels Midland Co. v. Euroopan yhteisöjen komissio
   (Asia C-511/06 P) (1)
   
   (Muutoksenhaku - Kilpailu - Kartellit tai muut yhteisjärjestelyt - Sitruunahappokartelli - Sakon suuruuden määrittäminen - Kartellin johtajan rooli - Puolustautumisoikeudet - Kolmannessa maassa käydyssä menettelyssä saadut todisteet - Merkityksellisten markkinoiden määrittely - Lieventävät olosuhteet)
   2009/C 205/02
   Oikeudenkäyntikieli: englanti
   
      Asianosaiset
   
   
      Valittaja: Archer Daniels Midland Co. (edustajat: Rechtsanwalt C. O. Lenz, solicitor L. Martin Alegi, solicitor E. Batchelor ja solicitor M. Garcia)
   
      Valittajan vastapuoli: Euroopan yhteisöjen komissio (asiamiehet: A. Bouquet ja X. Lewis)
   
      Oikeudenkäynnin kohde
   
   Valitus ensimmäisen oikeusasteen tuomioistuimen (kolmas laajennettu jaosto) asiassa T-59/02, Archer Daniels Midland Company v. komissio, 27.9.2006 antamasta tuomiosta, jossa kyseinen tuomioistuin hylkäsi kanteen, jossa vaadittiin kumoamaan EY:n perustamissopimuksen 81 artiklan soveltamisesta 5.12.2001 tehty komission päätös K(2001) 3923 lopullinen (asia COMP/E-1/36 604 — Sitruunahappo), joka koski kartellia sitruunahappoa koskevilla markkinoilla, sekä toissijaisesti alentamaan kantajalle määrättyä sakkoa
   
      Tuomiolauselma
   
   
               1)
            
            
               Euroopan yhteisöjen ensimmäisen oikeusasteen tuomioistuimen asiassa T-59/02, Archer Daniels Midland vastaan komissio, 27.9.2006 antama tuomio kumotaan niiltä osin kuin siinä hylätään Archer Daniels Midland Co:n kanneperuste, joka koskee sen puolustautumisoikeuksien loukkaamista hallinnollisessa menettelyssä, joka johti EY:n perustamissopimuksen 81 artiklan ja ETA-sopimuksen 53 artiklan soveltamisesta 5.12.2001 tehtyyn komission päätökseen 2002/742/ETY (Asia COMP/E-1/36 604 — sitruunahappo), koska Euroopan yhteisöjen komissio ei ole antanut sille mahdollisuutta vedota oikeuksiinsa niiltä osin kuin on kyse sellaisista seikoista, joiden perusteella komissio on luokitellut Archer Daniels Midland Co:n kartellin johtajaksi.
            
         
               2)
            
            
               Euroopan yhteisöjen ensimmäisen oikeusasteen tuomioistuimen asiassa T-59/02, Archer Daniels Midland vastaan komissio, 27.9.2006 antama tuomio kumotaan niiltä osin kuin siinä hylätään tehottomana Archer Daniels Midland Co:n kanneperuste, joka koskee sitä, että Euroopan yhteisöjen komissio on soveltanut virheellisesti sakkojen määräämättä jättämisestä tai lieventämisestä kartelleja koskevissa asioissa 18.7.1996 annettua komission tiedonantoa.
            
         
               3)
            
            
               Päätöksen 2002/742/EY 3 artikla kumotaan niiltä osin kuin siinä vahvistetaan Archer Daniels Midland Co:n maksettavaksi tulevan sakon määräksi 39,69 miljoonaa euroa.
            
         
               4)
            
            
               Sen sakon määräksi, joka Archer Daniels Midland Co:n on maksettava päätöksen 2002/742/EY 1 artiklan — sellaisena kuin Euroopan yhteisöjen tuomioistuin on sen osittain kumonnut asiassa T-59/02, Archer Daniels Midland, 27.9.2006 antamallaan tuomiolla — perusteella vahvistetaan 29,4 miljoonaa euroa.
            
         
               5)
            
            
               Valitus hylätään muilta osin.
            
         
               6)
            
            
               Archer Daniels Midland Co. vastaa kolmesta neljäsosasta omia oikeudenkäyntikulujaan ja se velvoitetaan korvaamaan Euroopan yhteisöjen komission oikeudenkäyntikulut niiltä osin kuin on kyse Euroopan yhteisöjen ensimmäisen oikeusasteen tuomioistuimessa käydystä menettelystä, minkä lisäksi se vastaa puolesta omia oikeudenkäyntikulujaan ja se velvoitetaan korvaamaan komission oikeudenkäyntikulut niiltä osin kuin on kyse valitusmenettelystä.
            
         
               7)
            
            
               Euroopan yhteisöjen komissio velvoitetaan korvaamaan neljäsosa niistä oikeudenkäyntikuluista, joita Archer Daniels Midland Co:lle on aiheutunut ensimmäisen oikeusasteen tuomioistuimessa käydyssä menettelyssä, ja puolet niistä oikeudenkäyntikuluista, joita Archer Daniels Midland Co:lle on aiheutunut valitusmenettelystä.
            
         
      (1)  EUVL C 56, 10.3.2007.